MUNICIPIUL CRAIOVA
CONSILIUL LOCAL AL MUNICIPIULUI CRAIOVA
        HOTĂRÂREA NR.28
privind modificarea Hotărârii Consiliului Local al Municipiului Craiova nr.63/2013 referitoare la aprobarea proiectului (cererii de finanţare) şi a Documentaţiei de avizare a lucrărilor de intervenţie pentru obiectivul de investiţii „Amenajarea de parcuri şi grădini în municipiul Craiova-Parcul Nicolae Romanescu”
  Consiliul Local al Municipiului Craiova întrunit în şedinţa ordinară din data de 29.01.2015; 

  
Având în vedere raportul nr.12352/2015 întocmit de Direcţia Elaborare şi Implementare Proiecte prin care se propune modificarea Hotărârii Consiliului Local al Municipiului Craiova nr.63/2013 referitoare la aprobarea proiectului (cererii de finanţare) şi a Documentaţiei de avizare a lucrărilor de intervenţie pentru obiectivul de investiţii „Amenajarea de parcuri şi grădini în municipiul Craiova-Parcul Nicolae Romanescu” şi rapoartele comisiilor de specialitate ale Consiliului Local al Municipiului Craiova nr.33, 34, 35, 46 şi 47/2015;

  În conformitate cu prevederile art.44 alin.1 din Legea nr.273/2006 privind finanţele publice locale, modificată şi completată, Hotărârii Guvernului nr.759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale, modificată şi completată şi Ordinului comun al Ministrului Dezvoltării Regionale şi Turismului şi Ministrului Finanţelor Publice nr.1360/1938/2011 privind aprobarea categoriilor de cheltuieli eligibile pentru domeniul major de intervenţie "Planuri integrate de dezvoltare urbană" al axei prioritare "Sprijinirea dezvoltării durabile a oraşelor — poli urbani de creştere" din cadrul Programului operaţional regional 2007—2013;
  În temeiul art.36 alin.2 lit.b coroborat cu alin.4 lit.d, art.45 alin.2 lit.e, art.61 alin.2 şi art.115 alin.1, lit.b din Legea nr.215/2001, republicată, privind administraţia publică locală;
HOTĂRĂŞTE:
  Art.1. Se aprobă modificarea art.3 din Hotărârea Consiliului Local al Municipiului Craiova nr.63/2013, care va avea următorul conţinut:

               „Art.3. Consiliul Local al Municipiului Craiova va suporta de la bugetul local          suma de 15.269.608,01 lei, respectiv 3.480.649,19 euro (1 euro=4,3870 lei), compusă din 14.917.961,20 lei contribuţia proprie la cheltuielile eligibile, 283.586,14 lei contribuţia la cheltuieli neeligibile şi 68.060,67 lei TVA aferent cheltuielilor neeligibile”.
  Art.2. Pe data prezentei hotărâri, îşi încetează efectele Hotărârea Consiliului Local al Municipiului Craiova nr.507/2014.
   Art.3. Primarul Municipiului Craiova prin aparatul de specialitate: Serviciul  Administraţie Publică Locală, Direcţia Elaborare şi Implementare Proiecte şi Direcţia Economico-Financiară vor aduce la îndeplinire prevederile prezentei hotărâri.

